
DIRECŢIA CLĂDIRI, TERENURI ŞI DOTĂRI DIVERSE I EST    
COMPARTIMENTUL SPAŢII CU ALTĂ DESTINAŢIE I EST
SC2021-11234/ 21.04.2021
 

RAPORT DE SPECIALITATE
privind completarea  art.1 din HCLMT nr. 84/16.03.2021 privind  modificarea Hotărârii Consiliului Local al Municipiului Timişoara nr. 270/2020 privind  înfiinţarea, organizarea şi funcţionarea Centrului de Proiecte Culturale şi Administrare a Moştenirii Capitalei Culturale Europene al Municipiului Timişoara


Având în vedere Referatul de aprobare al proiectului de hotărâre, al Primarului Municipiului Timişoara şi Proiectul de hotărâre privind completarea  art.1 din HCLMT nr. 84/16.03.2021 privind  modificarea Hotărârii Consiliului Local al Municipiului Timişoara nr. 270/2020, după cum urmează:  “Se infiintează Centrul de Proiecte al Municipiului Timisoara, instituție publică cu personalitate juridică, care funcţionează sub autoritatea Consiliului Local al Municipiului Timişoara, cu sediul  in Timişoara, strada Vasile Alecsandri, nr.1, SAD 7,  judeţul Timiş ”
Facem următoarele precizări:
Prin cererea cu numărul SC2021-10518/15.04.2021, Serviciul Unitatea de  Implementare  Proiecte  Angajate  ca şi  Capitală  a  Culturii,  solicită identificarea SAD- lui 7 ca fiind sediul Centrului de Proiecte al Municipiului Timişoara.
Centrul  pentru Proiecte al Municipiului Timişoara este un serviciu public de interes local al Municipiului Timişoara, ce funcţionează  sub autoritatea Consiliului Local al Municipiului Timişoara. Scopul principal al Centrului este punerea în aplicare a cadrului multisectorial de finanţare publică nerambursabilă, în concordanţă cu strategiile şi politicile locale stabilite de Consiliul Local al Municipiului Timişoara.
        Spaţiul cu altă destinaţie (SAD)  este identificat cu extrasul de  CF nr.419709-C1-U21, nr.top. 297 şi se află în proprietatea Primăriei Municipiului Timişoara.  Spaţiul a fost verificat prin următoarele adrese ale serviciilor de specialitate:
· Adresa SC2021-10518/20.04.2021 – a Biroului Clădiri Terenuri I Est; 
· Adresa  SC2021-10518/20.04.2021– a Compartimentului Fond Funciar; 
· Adresa  SC2021-10518/20.04.2021  – a Serviciului Juridic;   
            Spaţiul de mai sus este înregistrat în evidenţa patrimonială a Municipiului Timişoara cu numărul de inventar 0032 . 
În conformitate cu art. 136  din Codul Administrativ coroborat cu P0-53 proiectele de hotărâri pot fi iniţiate de primar, de consilieri locali sau de cetăţeni, iar elaborarea acestora se face cu sprijinul compartimentelor de resort din cadrul aparatului de specialitate al primarului. 
	În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale şi necesitatea desfăşurării activităţii de către Centrul  de Proiecte al Municipiului Timiş, în spaţiul despre care facem vorbire mai sus, apreciem că prezentul proiect de privind completarea  art.1 din HCLMT nr. 84/16.03.2021 privind  modificarea Hotărârii Consiliului Local al Municipiului Timişoara nr. 270/2020 privind  înfiinţarea, organizarea şi funcţionarea Centrului de Proiecte Culturale şi Administrare a Moştenirii Capitalei Culturale Europene al Municipiului Timişoara,  îndeplineşte  condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

